Damarchos z Parrhasie

Damarchos (Damarchos) bol olympijský víťaz v boxe v roku 400 pred Kr.Walter Burkert, Homo necans: Interpretationen altgriechischer Opferriten und Mythen, 99Pausanias, Periégésis tés Hellados, 6,8,2.

Damarchos, syn Dinyta z arkádskej obce Parrhasia, zvíťazil v boxe (pygmé) na 95. olympijských hrách. V Olympii sa box zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.Eusebios, Kronika 2,193.

Staroveký autor Pausanias, ktorý v druhom storočí na svojej ceste Gréckom navštívil aj Olympiu, v olympijskej Altide videl sochu olympionika Damarcha. Pausanias o ňom uvádza: „Keď mám spomenúť pästného zápasníka Damarcha, rodom Arkáďana z Parrhasie, nezdalo sa mi vieryhodné to, čo s výnimkou víťazstva v Olympii o ňom hovoria nejakí táraji, že sa totiž z ľudskej podoby zmenil na vlka počas prinášania obete Diovi Lykaiovi a že sa neskôr v desiatom roku stal z neho opäť človek. Taktiež sa mi nezdalo, že to o ňom hovoria sami Arkáďania. Nápis v Olympii by o tom niečo hlásal; ten hlása toto: Damarchos, Dinytovec, sem venoval túto sochu, príslušník Arkádie, parrhaskej krajiny syn.“

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe